4-நைட்ரோதொலுயீன்

4-நைட்ரோதொலுயீன் (4-Nitrotoluene) என்பது CH3C6H4NO2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். பாரா-நைட்ரோதொலுயீன் என்ற பெயராலும் அழைக்கப்படும் இச்சேர்மம் வெளிர் மஞ்சள் நிறத்தில் ஒரு திண்மமாகக் காணப்படுகிறது. சாயங்கள் தயாரிப்பில் ஒரு முக்கியமான வேதிப்பொருளாக 4-நைட்ரோதொலுயீன் பயன்படுத்தப்ப்படுகிறது.

தயாரிப்பு 

தொலுயீனை நைட்ரசனேற்றம்  செய்வதன் மூலமாக  4-நைட்ரோதொலுயீன் மற்றும் இதனுடைய பிற மாற்றியன்களைத் தயாரிக்க இயலும்.

வினைகள் 

எதிர்பார்க்கப்படும் அனைத்து வினைகளிலும் 4-நைட்ரோதொலுயீன் வினைபுரிகிறது. உதாரணமாக இது ஐதரசனேற்றம் அடைந்து பாரா- தொலுயிடினைக் கொடுக்கிறது.

பயன்கள் 
4-நைட்ரோதொலுயீன் சல்போனேற்ற வினையில் ஈடுபட்டு 4-நைட்ரோதொலுயீன்-2-சல்போனிக் அமிலத்தைக் கொடுக்கிறது. (மெத்தில் தொகுதிக்கு அடுத்ததாக SO3H தொகுதி) பெருமளவில் தயாரிக்கப்படும் இச்சேர்மம் சிடைபீன் வழிபொருட்கள் தயாரிப்பில் முக்கியபங்கு வகிக்கின்றன. இவ்வழிபொருட்கள் சாயங்கள் எனப்படுகின்றன. 4,4'-டைநைட்ரசோ மற்றும்  4,4'-டைநைட்ரோ-2,2-சிடைபிண்டைசல்போனிக் அமிலங்கள் போன்றவை சில உதாரணங்களாகும்.

பாதுகாப்பு 

சுண்டெலிகளிடத்தில் இச்சேர்மம் புற்றுநோயை உருவாக்குகிறது என்பதற்கான சில ஆதாரங்கள் உள்ளன.

மேற்கோள்கள்

புற இணைப்புகள் 
CDC - NIOSH Pocket Guide to Chemical Hazards -  p-Nitrotoluene

அரோமாட்டிக் சேர்மங்கள்